Diari Oficial de la Generalitat Valenciana


Sumari del DOGV 4552, del 25-07-2003 (2003/8282)

RESOLUCIÓ de 20 de juny de 2003, del Servei Territorial d'Indústria i Energia d'Alacant, per la qual se sotmet a informació pública l'autorització administrativa, l'aprovació del projecte d'execució, l'estudi d'impacte ambiental i la declaració, en concret, d'utilitat pública del projecte bàsic de la línia elèctrica a 132 kV, simple/doble circuit entre els parcs eòlics El Morrón, Serra de la Solana, Altos del Cortijo i Serra Grossa, a les províncies de València i Alacant. JUEXPR 2.003/ 14 /ATLINE/ 2.003 / 173.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4552

Data del DOGV
:   25-07-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/8282


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 20 de juny de 2003, del Servei Territorial d'Indústria i Energia d'Alacant, per la qual se sotmet a informació pública l'autorització administrativa, l'aprovació del projecte d'execució, l'estudi d'impacte ambiental i la declaració, en concret, d'utilitat pública del projecte bàsic de la línia elèctrica a 132 kV, simple/doble circuit entre els parcs eòlics El Morrón, Serra de la Solana, Altos del Cortijo i Serra Grossa, a les províncies de València i Alacant. JUEXPR 2.003/ 14 /ATLINE/ 2.003 / 173. [2003/X8282]
  
Als efectes previstos en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE de 27 de desembre de 2000); en l'article 53 de la Llei 54/1997, de 27 de novembre, del Sector Elèctric (BOE de 28 de novembre de 1997), així com en el Reglament (aprovat pel Decret 1.627/1990, de 15 d'octubre) per a l'execució de la Llei 2/1989, de 3 de març, d'Impacte Ambiental, de la Generalitat Valenciana, se sotmet a informació pública el següent projecte d'instal·lació elèctrica:
  
Peticionari: Eólica del Levante, SL, amb CIF B'56101147, oficines al c/ Joan Carles I, 37-39 entresòl, 03156 Elx (Alacant), societat dedicada a la producció d'energia elèctrica.
  
Lloc on s'establirà la instal·lació: termes municipals de Banyeres de Mariola, Beneixama, el Camp de Mirra i Canyada; tots ells de la província d'Alacant.
  
Finalitat de la instal·lació: evacuació de l'energia produïda en cada un dels parcs eòlics mencionats.
  
Característiques principals:
  
Tensió: 132 kV.
  
Longitud: 32.632 m (a la província d'Alacant 19.740 m).
  
Nombre de suports: 121.
  
Conductors: la línia, de doble i simple circuit, té cables d'alumini acer de 281,1 mm² de secció tipus (LA-HAWK). La línia portarà en tota la longitud un cable de terra del tipus OPGW-14 amb fibra òptica en el nucli.
  
Aïllament: estarà constituït per una cadena de composite tipus U120AB132.
  
Origen i final: origen en la subestació de cada parc eòlic, acabarà en la subestació transformadora de Beneixama.
  
Pressupost:
  
El pressupost ascendix a la quantitat de 2.885.581,77 euros.
  
El titular ha sol·licitat, sobre les finques descrites en la relació annexa, servitud de pas aèria d'energia elèctrica que comprén, a més del vol sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent, i especialment pels propietaris de terrenys i tots altres titulars afectats pel dit projecte, la relació dels quals s'inclou al final del present anunci perquè puga ser examinat l'expedient al Servei Territorial d'Indústria i Energia d'Alacant, situat al c/ Churruca, núm. 29, i perquè s'hi puguen presentar les al·legacions que es consideren oportunes en el termini de trenta dies comptats a partir de l'endemà de la inserció del present anunci. Els plans parcel·laris podran ser igualment consultats als ajuntaments afectats.